สวัสดีค่ะ อยากทราบว่าประจำเดือนมาช้ากว่ากำหนด เดือนที่แล้วประจำเดือนมาวันที่ 2 ตามกำหนดเดือนนี้ประจำเดือนต้องมาวันที่ 1 ตอนนี้ประจำเดือนขาดมา 5 วัน แต่ตรวจแล้วผลคือไม่ตั้งครรภ์ ควรรอให้ครบ 7 วันแล้วตรวจซ้ำมั๊ยคะ เป็นไปได้มั๊ยคะที่ฮอร์โมนอาจจะยังไม่มากพอให้ตรวจเจอ ปกติมีเพศสัมพันธุ์เกือบทุกวัน แบบไม่ป้องกันและหลั่งในทุกครั้ง อยากทราบว่าควรรอให้ประจำเดือนขาดนานกว่านี้หรือไปตรวจที่ รพ.เลยดีคะ
สวัสดีค่ะ หากประจำเดือนขาดมา 5 วัน และได้ตรวจหาการตั้งครรภ์แล้วไม่พบ ก็แสดงว่าไม่น่ามีการตั้งครรภ์เกิดขึ้น อย่างไรก็ตาม หากวันที่มีเพศสัมพันธ์ครั้งสุดท้าย ยังไม่เกิน 2 สัปดาห์ ก็อาจมีโอกาสตรวจไม่พบได้ ดังนั้น ก็อาจต้องลองตรวจซ้ำดูอีกครั้งหลังจากนี้ค่ะ แต่ทั้งนี้ หากมีเพศสัมพันธ์แทบทุกวัน ก็อาจต้องตรวจดูเป็นระยะเรื่อยๆ ค่ะหากยังคงตรวจไม่พบการตั้งครรภ์ การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น